Το διαμέρισμα του Γιώργου είναι μια ιδανική επιλογή για ταξιδιώτες που επιθυμούν να μείνουν κοντά στο κέντρο της πόλης και ο ίδιος ο Γιώργος ένας εξαιρετικός και ευγενέστατος οικοδεσπότης. Το σπίτι βρίσκεται σε ιδανική τοποθεσία, μόλις 12 με 13 λεπτά με τα πόδια από την πλατεία Αριστοτέλους ή το λιμάνι (πράγμα που εκτιμήσαμε ιδιαιτέρως καθώς βρισκόμασταν στην πόλη για το φεστιβάλ κινηματογράφου). Επίσης είναι πεντακάθαρο και πολύ βολικό, διακοσμημένο από τον ίδιο το Γιώργο με τεράστια φροντίδα στη λειτουργικότητα και εξοπλισμένο με οτιδήποτε μπορεί κάποιος να χρειαστεί είτε για ολιγοήμερη ή πολυήμερη διαμονή. Ο Γιώργος ήταν απόλυτα συνεννοήσιμος και εξυπηρετικός τόσο πριν όσο και κατά τη διάρκεια της επίσκεψης μας και φρόντισε να μη μας λείψει τίποτα (ακόμη και πράγματα που δε θεωρούνται αυτονόητα όπως σνακ, καφές - ζάχαρη, εμφιαλωμένα νεράκια, φαρμακείο και ό,τι μπορεί να φανταστεί κανείς). Τέλος, πολύ βολικό βρήκαμε το γεγονός πως είχαμε τη δυνατότητα να μείνουμε στο διαμέρισμα μέχρι αργά το απόγευμα, πράγμα πολύ βολικό καθώς το τρένο μας έφευγε βράδυ για την Αθήνα.
Συνολικά είμαστε απόλυτα ικανοποιημένοι από τη διαμονή μας στο σπίτι του Γιώργου και θα είμαστε πολύ πολύ χαρούμενοι αν μας δοθεί η ευκαιρία να ξαναμείνουμε στο ίδιο μέρος και στην επόμενη μας επίσκεψη στην πόλη.